

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2023 година***

***С к о п ј е***

***ЗАПИСНИК***

***од Сто триесет и деветата******седница на Управниот одбор на***

***Фондот за здравствено осигурување на Република Северна Македонија,***

*одржана на 9 март 2023 година со почеток во 14.00 часот*

*во просториите на Фондот*

***Присутни членови на Управниот одбор:***

* *д-р Арбен Љабеништа, претставник од Министерството за здравство – претседател;*
* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член. Маја Ковачева го извести Управниот одбор за своето гласање по предлозите за разгледување на Сто триесет и деветата седница**(за што би гласала кога би била присутна) преку е-меил. Согласно член 22 на Деловникот за работата на Управниот одбор, членот на Управниот одбор кој го искажал својот став на тој начин, при утврдување на кворумот за работа и одлучување на седницата се смета за присутен.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Фатон Ахмети Mr.sc., MBA, директор на ФЗОРСМ;*
* *Кристина Христова, директор на секторот за фармација (учествуваше во работата по точката 1);*
* *Јасминка Смилевска, директор на правниот сектор (учествуваше во работата по точките 1 и 2 од дневниот ред на седницата);*
* *Миле Сугарев, директор на секторот за финансиски прашања (учествуваше во работата по точките 2, 3, 4, 5, 6 и 7 од дневниот ред на седницата);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и ja водеше претседателот Арбен Љабеништа. На почетокот извести дека Маја Ковачева иако не е присутна на состанокот, по е-меил кој бил упатен на сите членови на Управниот одбор се изјаснила дека се согласува со одлуките на останатите членови на Управниот одбор. Со член 22 на Деловникот за работата на Управниот одбор е уредено дека членот кој не ќе може да присуствува на закажана седница, може да го извести Управниот одбор за својот став за одделни точки (за што би гласал кога би бил присутен) по пошта или по е-меил. Известувањето ќе се прочита на седницата, па доколку содржината на предлогот по кој се изјаснил не биде променета на самата седница, ќе се смета дека со известувањето гласал по предлогот. Членот на Управниот одбор кој го искажал својот став на тој начин, при утврдување на кворумот за работа и одлучување на седницата се смета за присутен. Со оглед на тоа, се смета на Сто триесет и деветата седница присуствуваат сите седум членови на Управниот одбор и условите за полноважно работење и одлучување се исполнети.*

*Потоа претседателот го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од* *Сто и триесетата седница на Управниот одбор одржана на 15 ноември 2022 година*
* *Усвојување на записникот од* *Сто триесет и првата седница на Управниот одбор одржана од 30 ноември до 1 декември 2022 година година*
* *Усвојување на записникот од* *Сто триесет и втората седница на Управниот одбор одржана од 12 до 14 декември 2022 година*
* *Усвојување на записникот од* *Сто триесет и третата седница на Управниот одбор одржана на 20 декември 2022 година*
* *Усвојување на записникот од Сто триесет и петтата седница на Управниот одбор одржана на 4 јануари 2023 година*
* *Усвојување на записникот од* *Сто триесет и шестата седница на Управниот одбор одржана на 27 јануари 2023 година*
* *Усвојување на записникот од* *Сто триесет и седмата седница на Управниот одбор одржана на 9 февруари 2023 година*
* *Усвојување на записникот од* *Сто триесет и осмата седница на Управниот одбор одржана на 16 февруари 2023 година*

# Предлог за донесување на Правилник за изменување и дополнување на Правилникот за начинот и методологијата за утврдување референтни цени на лекови на товар на Фондот;

# Предлог за донесување Правилник  за изменување и дополнување на Правилникот за начинот на плаќањето на здравствените услуги во болничка здравствена заштита;

1. *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Разгледување на барања на Клиничката болница Аџибадем Систина - Скопје;

# Разгледување на приговор на Клиничката болница Жан Митрев - Скопје;

# Разгледување на Годишен финансиски план за извршување на финансиски контроли за 2023 година;

# Разно.

*Потоа праша дали има други предлози за разгледување на денешната седница, односно за дополнување на дневниот ред. Бидејќи такви предлози не беа дадени,* *Управниот одбор за Сто триесет и деветата седница едногласно го усвои следниот*

***Д Н Е В Е Н Р Е Д***

* *Усвојување на записникот од Сто и триесетата седница на Управниот одбор одржана на 15 ноември 2022 година*
* *Усвојување на записникот од Сто триесет и првата седница на Управниот одбор одржана од 30 ноември до 1 декември 2022 година година*
* *Усвојување на записникот од Сто триесет и втората седница на Управниот одбор одржана од 12 до 14 декември 2022 година*
* *Усвојување на записникот од Сто триесет и третата седница на Управниот одбор одржана на 20 декември 2022 година*
* *Усвојување на записникот од Сто триесет и петтата седница на Управниот одбор одржана на 4 јануари 2023 година*
* *Усвојување на записникот од Сто триесет и шестата седница на Управниот одбор одржана на 27 јануари 2023 година*
* *Усвојување на записникот од Сто триесет и седмата седница на Управниот одбор одржана на 9 февруари 2023 година*
* *Усвојување на записникот од Сто триесет и осмата седница на Управниот одбор одржана на 16 февруари 2023 година*

# Предлог за донесување на Правилник за изменување и дополнување на Правилникот за начинот и методологијата за утврдување референтни цени на лекови на товар на Фондот;

# Предлог за донесување Правилник  за изменување и дополнување на Правилникот за начинот на плаќањето на здравствените услуги во болничка здравствена заштита;

1. *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Разгледување на барања на Клиничката болница Аџибадем Систина - Скопје;

# Разгледување на приговор на Клиничката болница Жан Митрев - Скопје;

# Разгледување на Годишен финансиски план за извршување на финансиски контроли за 2023 година;

# Разно.

*Потоа се пристапи кон разгледување на точките на дневниот ред.*

* *Усвојување на записниците од Сто и триесетата, Сто триесет и првата, Сто триесет и втората, Сто триесет и третата, Сто триесет и петтата, Сто триесет и шестата, Сто триесет и седмата и Сто триесет и осмата седница на Управниот одбор.*

*Управниот одбор едногласно ги усвои записниците од Сто триесет и првата, Сто триесет и втората, Сто триесет и петтата, Сто триесет и шестата и Сто триесет и седмата седница.*

*За усвојување на записниците од Сто и триесетата, Сто триесет и третата и Сто триесет и осмата седница гласаа Арбен Љабеништа, Дејан Николовски, Љубиша Каранфиловски, Димитар Димитриевски, Тања Дејаноска и Маја Ковачева, додека Јадранка Дабовиќ Анастасовска, бидејќи била отсутна од тие седници, се воздржа од гласање.*

***ТОЧКА 1 -*** *Предлог за донесување на Правилник за изменување и дополнување на Правилникот за начинот и методологијата за утврдување референтни цени на лекови на товар на Фондот*

*Објаснување на предлогот даде директорката Филиповска Грашкоска. Наведе дека предлогот е изготвен согласно забелешките на Државната комисија за спречување на корупцијата, како и дека во претходната верзија на правилникот, која беше на дневниот ред на минатите седници на Управниот одбор, со постапката за утврдување референтни цени беа опфатени и лековите кои не се наоѓаат на Листата на лекови кои паѓаат на товар на Фондот а за кои Фондот плаќа. По разговорите и консултациите со Фармацевтската комора, тој дел е исфрлен, така што сега постапката за утврдување референтни цени се однесува само на лековите од Листата на лекови кои паѓаат на товар на Фондот.*

*Јасминка Смилевска дополни дека со правилникот се скратува постапката за утврдување на референтните цени, со тоа што сега Управниот одбор ќе ја донесува само конечната одлука, додека предлог референтните цени ќе ги изготвува Комисија за утврдување предлог референтни цени на лекови формирана во Фондот. Според сегашните одредби на правилникот, Управниот одбор најпрвин донесува одлука за утврдување на предлог референтни цени, која се објавува на интернет страницата на Фондот, со што им се дава можност на засегнатите субјекти да дадат забелешки и предлози. Потоа, по сумирање на резулатите од тој дел на постапката во комисијата за референтни цени на Фондот, Управниот одбор донесува нова одлука со која ги утврдува референтните цени.*

*По објаснувањата, дискутираа членовите на Управниот одбор.*

*Љубиша Каранфиловски укажа на членот 15 со кој се утврдува составот на Комисија за утврдување предлог референтни цени на лекови, односно дека во него е утврдено дека шест од седумте члена на Комисијата се од вработените во Фондот а еден е од Министерството за здравство. Исто така забележа дека не е дефинирана струката на лицата кои треба да бидат членови на комисијата.*

*И Јадранка Дабовиќ Анастасовска укажа дека е подобро доколку во правилникот биде дефинирано од кои струки треба да бидат членовите на Комисијата.*

*Директорката Филиповска Грашкоска се согласи со укажувањето и прифати предлог правилникот да биде изменет во таа насока, односно сега важечкиот текст на членот 15, кој подетално го уредува составот на Комисијата со наведување од кои струки треба да бидат нејзините членови, да не се менува.*

*Со тоа, дискусијата беше исцрпена, по што се пристапи кон гласање по предлогот за донесување на Правилник за изменување и дополнување на Правилникот за начинот и методологијата за утврдување референтни цени на лекови на товар на Фондот.*

*Со оглед дека содржината на предлог правилникот на седницата беше променета, согласно член 22 на Деловникот за работата на Управниот одбор, се смета дека Маја Ковачева, која преку е-меил извести за своето гласање по предлозите за разгледување на Сто триесет и деветата седница, за овој предлог била воздржана. Оттаму, по предлогот „за“ гласаа Арбен Љабеништа, Дејан Николовски, Љубиша Каранфиловски, Димитар Димитриевски и Јадранка Дабовиќ Анастасовска, додека Маја Ковачева и Тања Дејаноска се воздржаа од гласање.*

*На тој начин, Управниот одбор со мнозинство на гласови го донесе предложениот*

***Правилник***

***за изменување и дополнување на Правилникот за начинот и методологијата за утврдување референтни цени на лекови на товар на Фондот***

***ТОЧКА 2 -*** *Предлог за донесување Правилник  за изменување и дополнување на Правилникот за начинот на плаќањето на здравствените услуги во болничка здравствена заштита*

*Објаснување на предлогот дадоа директорката Филиповска Грашкоска и Миле Сугарев, наведувајќи дека предложените измени на Правилникот се однесуваат на условниот надоместок на здравствените установи од болничката здравствена заштита, односно на барањето за утврдување, начинот на негово користење, критериумите за одобрување и следењето на реализацијата на средствата од условниот надоместок.*

*Следеше дискусија на членовите на Управниот одбор во која членовите на Управниот одбор поставуваа прашања а одговори и дополнителни објаснувања даваше Миле Сугарев.*

*По исцрпувањето на дискусијата Управниот одбор едногласно го донесе предложениот*

***Правилник***

***за изменување и дополнување на Правилникот за начинот на плаќањето на здравствените услуги во болничка здравствена заштита***

# **ТОЧКА 3 -** Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година

*За точката 3, објаснување даде Миле Сугарев. Наведе дека предлогот се однесува на зголемување на договорниот надоместок на Универзитетската клиника за трауматологија, ортопедски болести, анестезија, реанимација, интензивно лекување и ургентен центар кое е наменско, за санирање и реновирање на одделот за интензивно лекување поради дотраеност на просториите и инфраструктурните делови. Покрај тоа, се предлагаат и измени на договорните надоместоци на јавни здравствени установи по основ на ангажирани здравствени работници со договори за дело и за доктори по општа медицина кои се на пробна работа согласно Законот за здравствената заштита.*

*По објаснувањето и кусата дискусија што следеше, Управниот одбор согласно со предлозите содржани во работниот материјал за оваа точка, едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2023 година***

*со која се извршија предложените измени на договорните надоместоци на 26 јавни здравствени установи.*

***ТОЧКА 4 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година*

*Во рамките на четвртата точка од дневниот ред, по објаснувањето на Миле Сугарев, Управниот одбор без дискусија едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година***

*со која се избриша договорниот надоместок за една здравствена установа, поради престанување на договорот со Фондот а од причина што докторот носител на дејноста ги исполнил условите за пензионирање.*

***ТОЧКА 5 -*** *Разгледување на барања на Клиничката болница Аџибадем Систина - Скопје*

*Во рамките на точката 5, Управниот одбор разгледа две барања на Клиничката болница Аџибадем Систина, од кои првото е барање за ревидирање на процентуалното учество на васкуларните операции во вкупниот број на извршени операции а второто е за ревидирање на Одлуката за утврдување на максималниот број завршени здравствени услуги (пакети) од областа на кардиологијата и кардиохирургијата во 2023 година.*

*Објаснување на барањата и на мислењето на стручната служба на Фондот изразено во предлог одговорите до болницата даде Миле Сугарев. Потоа се отвори дискусија во која членовите на Управниот одбор поставуваа дополнителни прашања за обезбедувањето на услугите од областа на кардиологијата и кардиохирургијата во јавните и приватните здравствени установи. На прашањата, одговори и дополнителни објаснувања даваше Миле Сугарев.*

*Откако дискусијата се исцрпи, Управниот одбор со мнозинство на гласови ги утврди одговорите за двете барања на Клиничката болница Аџибадем Систина. Во одговорите болницата се известува за причините и целите на измените на Правилникот за критериумите за склучување договори и начинот на плаќање на здравственит услуги на приватните здравствени установи кои вршат болничка здравствена заштита и на Одлуката за утврдување на максималниот број завршени здравствени услуги (пакети) од болничката здравствена заштита од областа на кардиологијата и кардиохирургијата коишто здравствените установи ќе може да ги извршуваат во 2023 година.*

*За предложените одговори гласаа Арбен Љабеништа, Дејан Николовски, Љубиша Каранфиловски, Димитар Димитриевски, Јадранка Дабовиќ Анастасовска и Маја Ковачева, додека Тања Дејаноска гласаше против.*

* *По точката 5, поради неодложни обврски седницата ја напушти директорката Магдалена Филиповска Грашкоска.*

***ТОЧКА 6 -*** *Разгледување на приговор на Клиничката болница Жан Митрев - Скопје*

*Во рамките на точката 6, Управниот одбор го разгледа приговорот на Клиничката болница Жан Митрев, кој се однесува на надоместокот утврден за оваа болница со одлуката на Управниот одбор број 02-1985/8 донесена на 27 јануари 2023 година.*

*Објаснување во врска со приговорот даде Миле Сугарев, изложувајќи го начинот на утврдување на договорниот надоместок како и дека со одлуката од 27 јануари истиот е утврден во висина согласно со искористениот надоместок за 2022 година. Потоа, Управниот одбор со мнозинство на гласови го утврди текстот на одговорот за Клиничката болница Жан Митрев, со кој болницата се известува дека нема основа за прифаќање на приговорот.*

*За предложениот одговор гласаа Арбен Љабеништа, Дејан Николовски, Љубиша Каранфиловски, Димитар Димитриевски, Јадранка Дабовиќ Анастасовска и Маја Ковачева, додека Тања Дејаноска се воздржа од гласање.*

***ТОЧКА 7 -*** *Разгледување на Годишен финансиски план за извршување на финансиски контроли за 2023 година*

*Во рамките на точката 7, Управниот одбор се запозна со Годишниот план за извршување на финансиски контроли за 2023 година, како материјал од информативна природа, во врска со кој не беа донесени посебни одлуки или заклучоци.*

*За планот објаснување даде Миле Сугарев, при што нагласи дека освен планираните контроли опфатени со планот, дополнително може да се вршат и ад хок контроли доколку за тоа се укаже потреба, односно по барање на директорите на Фондот или на Управниот одбор.*

***ТОЧКА 8 –*** *Разно*

* *Во рамките на точката разно, Тања Дејаноска наведе дека според податоците на Сојузот на стопанските комори, големи средства од претпријатијата се одлеваат за боледувања. Во тој контекст, укажа на потребата од дискусија и преземање мерки за рационално користење на отсуствата од работа по тој основ, како и за поинаква распределба на товарот од отсуствата, односно на периодот кој паѓа на товар на работодавачот.*

*Потоа праша и кога ќе се реши прашањето на цените за услугите на стоматолозите специјалисти, кое подолго време го актуелизираме но не сме дошле до решение.*

*Миле Сугарев и директорот Ахмети наведоа дека, можеби во праксата се јавуваат одредени злоупотреби на боледувањето, што укажува на потребата од допрецизирање на некои аспекти на остварувањето на тоа право, но наведоа и дека е потребно, како работниците така и работодавачите, да имаат фер и реален пристап во однос на тоа право а во рамките на утврденото со законот.*

*Во однос на цените за услугите на стоматолозите специјалисти, наведоа дека состојбата за нивно решавање е созреана и дека се очекува комисијата за ортопедски и други помагала на Фондот да го заврши предлогот на кој работи.*

* *Понатаму во рамките на точката разно, Димитар Димитриевски наведе дека се очекува наскоро да биде отворена приватна онколошка болница и праша дали Фондот согласно законот е обврзан да склучи договор со неа. Исто така побара и да се размисли за потребата Управниот одбор на седниците да дискутира во врска со извештаите на Државниот завод за ревизија кои се однесуваат на работењето на Фондот. На прашањето за склучувањето договор со нови здравствени установи беше одговорено дека Фондот е обврзан да склучи договор со оние здравствени установи кои ќе бидат вклучени во мрежата на здравствени установи утврдена со Уредба на Владата.*

*Со тоа дневниот ред беше исцрпен и Управниот одбор во 15.40 часот заврши со работата на Сто триесет и деветата седница.*

***Записничар, Управен одбор/Bordi drejtues***

***Христо Трповски Заменик на претседателот/Zvend*ё*skryetar,***

***Дејан Николовски***